stanford-oval/wikipedia huggingface dataset:
Aavikon karavaanit
Trivia

Aavikon karavaanit kuuluu niin kutsuttuun Knizian laatanasettelu trilogiaan. Trilogian kaksi muuta peliä ovat Tigris & Euphrates (1997) ja Samurai (1998).
Olsfors

| Olsfors |
| --- | --- |
 Olsforsin kirkko
 Olsfors
 Koordinaatit: 57°41′28″N, 12°41′52″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Bollebygd
Väkiluku (2021):  614
Infobox OKVirheellinen NIMI-arvo: 
Olsfors on taajama Bollebygdin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 614 asukasta vuonna 2021. Tekstiiliteollisuus on perinteisesti ollut tärkeä elinkeino.
Aiheesta muualla

Kuvia tai muita tiedostoja aiheesta Olsfors Wikimedia Commonsissa
Osmanki

| Osmanki |
| --- | --- |
Valtiot:  Suomi
Maakunnat:  Pohjois-Pohjanmaa
Kunnat:  Haapavesi
Koordinaatit:  64°15′00″N, 25°26′00″E
Järvinumero:  54.074.1.002 
Mittaustietoja
Pinnankorkeus:  120  m 
Rantaviiva:  15,25 km
Pinta-ala:  6,54 km²
 fiOsmanki 
Osmanki on Pyhäjoen vesistöön kuuluva järvi Haapavedellä Pohjois-Pohjanmaan maakunnassa. Sen pinta-ala on 6,54 neliökilometriä ja rantaviivan pituus 15,25 kilometriä.
Osmanki sijaitsee noin 10 kilometriä Haapaveden keskustasta pohjoiseen.
Oulun Työväen Säästöpankki

Oulun Työväen Säästöpankki (OTS) oli vuonna 1932 perustettu oululainen säästöpankki.
Pankin perustamista edelsi paikkakunnalla järjestetty työväen säästökassan toiminta, joka oli alkanut Oulussa vuonna 1900. OTS rakennutti pääkonttorin vuonna 1954, mitä ennen se oli toiminut vuokratiloissa. Ennen yhdistymistään OTS:lla oli 7 toimipaikkaa.
Oulun Työväen Säästöpankki yhdistyi neljän muun työväen säästöpankin kanssa Suomen Työväen Säästöpankiksi vuonna 1971.
Aiheesta muualla

Työväen Arkisto: OULUN TYÖVÄEN SÄÄSTÖPANKKI (Arkistoitu – Internet Archive)
Palmberg

Palmberg on muun muassa seuraavien henkilöiden sukunimi:
Albert Palmberg (1831–1916), ahvenanmaalaissyntyinen lääkäri, joka sai professorin arvonimen
Harry Palmberg (1891–1971), suomenruotsalainen kirjailija
Knut August Palmberg (1844–1914), suomalainen insinööri, yrittäjä ja yritysjohtaja
Sven Palmberg (1909–1993), suomalainen yrittäjä, yritysjohtaja ja teollisuusneuvos, Knut August Palmbergin pojanpoika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alfonso La Marmora

| Alfonso La Marmora |
| --- | --- |

Italian pääministeri
 28. syyskuuta 1864–20. kesäkuuta 1866  
Monarkki:  Viktor Emanuel II
Edeltäjä:  Marco Minghetti
Seuraaja:  Bettino Ricasoli
Henkilötiedot
Syntynyt: 18. marraskuuta 1804 Torino, Ranskan keisarikunta
Kuollut: 5. tammikuuta 1878 (73 vuotta) Firenze, Italian kuningaskunta
Tiedot
Puolue:  sitoutumaton
Alfonso Ferrero La Marmora (18. marraskuuta 1804 Torino – 5. tammikuuta 1878 Firenze) oli italialainen kenraali ja poliitikko. Hän toimi Italian pääministerinä 1864–1866.
Elämäkerta

La Marmora kävi Torinon sotilasakatemian ja aloitti sotilasuransa 1823 luutnanttina Sardinian kuningaskunnan asevoimien tykistössä. Hän yleni 1845 majuriksi ja osallistui 1848–1849 Sardinian sotiin Itävaltaa vastaan. Hän kunnostautui varsinkin Pastrengon ja Peschieran taisteluissa huhti–toukokuussa 1848 sekä pelasti 5. elokuuta kuningas Kaarle Albertin milanolaisilta vallankumouksellisilta. La Marmora ylennettiin lokakuussa 1848 prikaatinkenraaliksi ja seuraavana vuonna kenraaliluutnantiksi. Huhtikuun 1849 alussa hän kukisti kansannousun Genovassa. La Marmora toimi Sardinian sotaministerinä 1849–1860, joskin välillä hän komensi Krimin sotaan 1855–1856 osallistuneita sardinialaisia joukkoja. Hän osallistui myös vuonna 1859 käytyyn sotaan Itävaltaa vastaan. Camillo Cavourin jouduttua tilapäisesti väistymään La Marmora toimi Sardinian pääministerinä heinäkuusta 1859 tammikuuhun 1860. Vuoden 1861 alussa hän oli hetken yhdistyneen Italian lähettiläänä Berliinissä ja Pietarissa, ja sen jälkeen Milanon sotilaskuvernöörinä sekä lokakuusta alkaen Napolin prefektinä.
La Marmora nimitettiin Italian pää- ja ulkoministeriksi syyskuussa 1864. Hän otti tavoitteekseen liittää Italiaan Itävallalle jääneen Venetian alueen, ja solmi sitä varten sotaliiton Preussin kanssa huhtikuussa 1866. Pian syttyneessä sodassa Itävaltaa vastaan hän toimi Italian armeijan esikuntapäällikkönä, ja erosi siksi pääministerin paikalta kesäkuussa. Italialaiset kärsivät ratkaisevan tappion Custozzan taistelussa 24. kesäkuuta, mutta Preussin voiton ansiosta Italia sai siitä huolimatta Venetian Itävallalta. La Marmora kuitenkin vetäytyi tämän sodan jälkeen julkisesta elämästä. Hän hoiti vielä erään diplomaattisen komennuksen vuonna 1867 ja toimi Italiaan liitetyn Rooman käskynhaltijana lokakuusta 1870 tammikuuhun 1871. Puolustaakseen Custozzan tappion tahraamaa mainettaan hän julkaisi 1873 muistelmakirjan Un po’ più di luce sugli eventi politici e militari dell’anno 1866 (”Hieman lisävaloa vuoden 1866 poliittisiin ja sotilaallisiin tapahtumiin”).
Aiheesta muualla

Kuvia tai muita tiedostoja aiheesta Alfonso La Marmora Wikimedia Commonsissa
Oulun aikuislukio

| Oulun aikuislukio |
| --- | --- |


Sijainti:  Kontinkangas, Oulu
Tyyppi:  aikuislukio
Rehtori:  Panu Kela
Verkkosivut
Oulun aikuislukio on nuorten ja aikuisten luokaton oppilaitos, jossa opiskelu tähtää perusasteen ja lukion suorittamiseen tai erillisten aineiden oppimäärien suorittamiseen. Lukio sijaitsee Kastellin monitoimitalon yhteydessä.
Aiheesta muualla

Oulun aikuislukion kotisivut
Almira

Almira, alun perin Der in Kronen erlangte Glücks-Wechsel (Kohtalon muutos joka tavoitti kruunun) tai Almira, Königin von Castilien (Almira, Kastilian kuningatar) on Georg Friedrich Händelin ensimmäinen ooppera.
Oopperan synty

Händel saapui Hampuriin vuonna 1703. Hän soitti viulua ja cembaloa Gänsemarktin teatterin (nykyisen Hampurin valtionoopperan) orkesterissa. Hänen ensimmäinen oopperansa – joka julkaistiin Singspielinä – sai ensiesityksensä 8. tammikuuta 1705, ja sävellystyön oletetaan tapahtuneen tätä edeltävinä kuukausina.
Libretto perustuu italialaisen Giulio Pancierin 1691 kirjoittamaan Almiraan, jonka Giuseppe Boninventi sävelsi. Händelille libreton käänsi ja muokkasi Christian Feustking. Suurin osa resitatiiveista ja aarioista lauletaan saksaksi, mutta osa lauletaan italiaksi.
Almira oli menestys. Sitä esitettiin kaksikymmentä kertaa, kunnes sen syrjäytti Händelin seuraava ooppera, Nero, jonka musiikki ei ole säilynyt. Vuonna 1732 Almira esitettiin uudestaan Theater am Gänsemarktissa Georg Philipp Telemannin sovituksena.
Almiran ensimmäinen nykyaikainen esitys tapahtui Händelin musiikille omistetulla Halleschen Händelfestspiele -festivaalilla 4. kesäkuuta 1994. Suomessa Almira sai kantaesityksensä 24. maaliskuuta 2006 Helsingin ammattikorkeakoulu Stadian tuotantona.
Henkilöt

Oopperan henkilöhahmot ovat seuraavat:
Almira, Kastilian kuningatar – sopraano
Edilia, linnanneito, Osmanin kihlattu – sopraano
Consalvo, Almiran holhooja – basso
Osman, hänen poikansa – tenori
Fernando, löytölapsi – tenori
Raymondo, Mauritanian prinssi – basso
Bellante, Arandan prinsessa – sopraano
Tabarco, postimies ja palvelija – tenori
Almira on Händelin ainoa ooppera, jossa kaikkien mieshahmojen äänialat ovat luonnolliset.
Oulun Vesi

| Oulun Vesi |
| --- | --- |
Yritysmuoto:  kunnallinen liikelaitos
Perustettu:  1902
Toimitusjohtaja:  Jouni Lähdemäki
Kotipaikka:  Oulu, Suomi
Toiminta-alue:  Oulu
Liikevaihto:  19,8 milj. € (2006)
Liikevoitto:  5,2 milj. € (2006)
Henkilöstö:  89
Emoyhtiö:  Oulun kaupunki
Omistaja:  Oulun kaupunki
Kotisivu:  www.oulunvesi.fi
Infobox OKNimi-testi OK: 
Intiön vesitorni
Oulun Vesi on Oulun kaupungin omistama kunnallinen liikelaitos, joka vastaa Oulun vesihuollosta. Laitos vastaa sekä talousveden jakelusta että jätevesien käsittelystä. Kaupungin organisaatiossa Oulun Vedestä vastaa liikelaitosten lautakunta.
Vesilaitos perustettiin vuonna 1902, kun kaupunginvaltuusto hyväksyi suunnitelman, jossa kaupunkiin rakennettaisiin kaksi pientä vesitornia tai pikemminkin vesisäiliötä juomaveden jakeluun ja niihin vedettäisiin juomavesijohto Koskenniskan Kurkelanrantaan rakennettavasta pumppuhuoneesta. Toinen arkkitehti Albertina Östmanin vuonna 1902 suunnittelema vesisäiliö rakennettiin Palokunnan puistoon Pakkahuoneenkadun ja Uusikadun risteykseen ja toinen arkkitehti Viktor Sucksdorffin suunnittelema säiliö Heinätorin puistoon.
Vesilaitoksen ensimmäinen varsinainen vesitorni rakennettiin Intiönkankaalle. Arkkitehti J.S. Sirénin vuonna 1925 suunnittelema vesitorni otettiin käyttöön vuonna 1927. Vanhalla vesitornilla selvittiin vuoteen 1969 saakka, jolloin otettiin Puolivälinkankaan vesitorni. Uusin vesitorni on vuonna 1993 valmistunut Maikkulan vesitorni, joka on ulkonäöltään hyvin samankaltainen kuin Puolivälinkankaan vesitorni.
Vesilaitoksen nimenä oli perustamisesta aina vuoteen 1946 saakka vesijohtolaitos, vuosina 1946–1993 vesilaitos, vuosina 1993–2000 vesihuoltolaitos ja vuodesta 2000 lähtien Oulun Vesi.
Aiheesta muualla

Oulun Vesi
Palme

Palme on muun muassa seuraavien henkilöiden sukunimi:
Palme, ruotsalainen suku
Hanna Palme (o.s. von Born, 1861–1959), suomalaissyntyinen ruotsalainen yhteiskunnallinen vaikuttaja
Joakim Palme (s. 1958), ruotsalainen sosiologian professori
Laila Andersson-Palme (o.s. Andersson, s. 1941), ruotsalainen oopperalaulaja
Lisbeth Palme (o.s. Beck-Friis, 1931–2018), ruotsalainen lastenpsykologi ja Unicefin puheenjohtaja, pääministeri Olof Palmen puoliso
Mårten Palme (s. 1961), ruotsalainen taloustieteen professori
Nils Palme (1895–1963), ruotsalainen upseeri ja tilanomistaja
Olof Palme (1884–1918), ruotsalainen historioitsija, Sven Palmen poika
Olof Palme (1927–1986), Ruotsin pääministeri 1969–1976 ja 1982–1986
Rajani Palme Dutt (1896–1974), brittiläinen kommunistipoliitikko ja toimittaja
Sven Palme (1854–1934), ruotsalainen vakuutusjohtaja
Toini Lehtinen-Palme (1911–1996), suomalainen lasten- ja nuortenkirjailija
Walter Palme (1907–1966), suomalainen julkisoikeuden professori ja oikeusneuvos.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oscar Ackeström

| Oscar Ackeström> Henkilötiedot |
| --- | --- |
Syntynyt: 29. marraskuuta 1972 (ikä 51) Göteborg, Ruotsi
Kansalaisuus:   Ruotsi
Jääkiekkoilija
Lempinimi:  Osku
Pelipaikka:  puolustaja
Maila:  vasen
Pituus:  186 cm
Paino:  85 kg
Seura
Seura:  Alba Volán Székesfehérvár
Sarja:  EBEL
Pelinumero:  5
Pelaajaura
Pääsarjaura:  1990–
Aik. seurat:  Frölunda HC (SEL) Lukko (SML) Ilves (SML) HPK (SML) Hannover Scorpions (DEL) HC Ambrì-Piotta (NLA) HC Thurgau (NLB) SCL Tigers (NLA) HC Davos (NLA) Linköpings HC (SEL)
Oscar Fredrik Ackeström (s. 29. marraskuuta 1972 Göteborg, Ruotsi) on ruotsalainen jääkiekkopuolustaja, joka pelaa tällä hetkellä Itävallan pääsarjaa Erste Bank Eishockey Ligaa unkarilaisen Alba Volán Székesfehérvárin joukkueessa. Urallaan Ackeström on pelannut Unkarin ja kotimaansa Ruotsin lisäksi myös Suomessa, Saksassa ja Sveitsiissä.
Ura

Ackeströmin kasvattajaseura on IFK Bäcken. Hän kuitenkin aloitti ammattilaisuransa Västra Frölundassa, jossa Ackeström teki Elitserien-debyyttinsä kaudella 1990–1991. Hän edusti joukkuetta kevääseen 1996 asti, jolloin Ackeström voitti Elitserienin hopeaa. Läpimurtoa hän ei tehnyt vielä ensimmäisinä Elitserien-vuosinaan.
Kaudeksi 1996–1997 Ackeström siirtyi SM-liigaan ja Rauman Lukon riveihin. Hän oli tehoilla 4+17=21 joukkueen tehokkain puolustaja ja sisäisen syöttöpörssin kolmas Pasi Määttäsen ja Sakari Palsolan jälkeen. Ackeström oli SM-liigan puolustajien pistepörssin yhdeksäs viiden muun pelaajan kanssa. Hän jatkoi Lukossa myös kauden 1997–1998, jolloin Ackeström oli tehoilla 7+17=24 jälleen joukkueen tehokkain puolustaja. Lukon sisäisessä pistepörssissä hän oli neljäs ja hän sijoittui puolustajien pistepörssissä yhdeksänneksi. Ackeströmin tehotilastolukema +9 oli Lukon paras.
Ackeström vaihtoi kaudeksi 1998–1999 SM-liigaseuransa Lukosta Tampereen Ilvekseen. Hän oli tehoilla 10+12=22 joukkueen toiseksi tehokkain puolustaja Allan Measuresin jälkeen. Neljännen SM-liigakautensa 1999–2000 Ackeström pelasi HPK:ssa. Hän teki siellä kovat tehot 17+22=39 ja sijoittui puolustajien pistepörssissä toiseksi Jokereiden Jan Bendan jälkeen. HPK:n sisäisessä pistepörssissä hän oli viides. Ackeström oli 118 minuutillaan SM-liigan jäähypörssin viides. Hän voitti keväällä 2000 SM-pronssia.
Vuodet 2000–2002 Ackeström pelasi Saksan DEL-liigan Hannover Scorpionsissa. Hän palasi kaudeksi 2002–2003 Frölundaan, jossa Ackeström oli tehoilla 10+9=19 joukkueen toiseksi tehokkain puolustaja Magnus Johanssonin jälkeen. Hän voitti keväällä 2003 Ruotsin mestaruuden. Kaudella 2003–2004 Ackeström oli tehoilla 6+11=17 Frölundan toiseksi tehokkain puolustaja Antti-Jussi Niemen jälkeen sekä joukkueen puolustajista paras maalintekijä. Hän oli 109 jäähyminuutillaan Elitserienin jäähypörssin viides Södertälje SK:n Bert Robertssonin kanssa. Ackeström pelasi vuodet 2004–2006 Sveitsissä. Hän edusti siellä kahden kauden aikana neljää eri seuraa: HC Ambrì-Piottaa, SCL Tigersiä ja HC Davosia NLA:ssa sekä HC Thurgauta NLB:ssä. Kaudella 2005–2006 Ackeström edusti hallitsevaa Sveitsin mestaria Davosia myös Euroopan seurajoukkueiden mestaruusturnauksessa.
Huhtikuussa 2006 Ackeström teki kaksivuotisen sopimuksen Linköpingin kanssa ja palasi kaudeksi 2006–2007 Elitserieniin. Hänet kuitenkin kaupattiin siirtorajan kynnyksellä tammikuussa 2007 takaisin Frölundaan vaihdossa Johan Franssoniin. Ackeström voitti siellä Elitserienin hopeaa keväällä 2007. Kaudella 2008–2009 hän pelasi Frölundassa seitsemän ottelua, kunnes palasi lokakuussa 2008 loppukaudeksi Hannover Scorpionsiin.
Ackeström teki elokuussa 2009 vuoden mittaisen sopimuksen Itävallan pääsarjassa pelaavan unkarilaisjoukkue Alba Volán Székesfehérvárin kanssa. Hän oli kaudella 2009–2010 joukkueen tehokkain puolustaja tehoilla 5+17=22. Alba Volán osallistui keväällä 2010 myös Unkarin MOL ligan pudotuspeleihin, jotka päättyivät Unkarin mestaruuteen. Ackeström teki huhtikuussa 2010 yksivuotisen jatkosopimuksen joukkueen kanssa.
Otto Malling

Otto Malling
Otto Malling (1848–1915) oli tanskalainen säveltäjä ja urkuri.
Malling oli J. P. E. Hartmannin ja Niels Gaden oppilas. Hän toimi Kööpenhaminan tuomiokirkon urkurina ja Tanskan kuninkaallisen musiikkikonservatorion rehtorina. Hänen sävellystuotantonsa koostuu pääasiassa urku- ja vokaalimusiikista, mutta hän sävelsi myös muun muassa pianotrion ja yhden harvoista tanskalaisista romantiikan kauden konsertoista pianolle ja orkesterille. Mallingin laati ensimmäisen tanskalaisen orkestraation oppikirjan.
Malling saavutti ulkomailla suosiota urkuteoksillaan, mutta kuolemansa jälkeen hän jäi Tanskassa vähälle huomiolle. Hänen ranskalaisen romanttisen tyylin sävyttämä harmoninen tyylinsä oli ristiriidassa aikalaisen, kirkkomusiikin uudistaja Thomas Laubin keinojen kanssa.
Aiheesta muualla

IMSLP: nuotteja
Alex Tanguay

| Alex Tanguay |
| --- | --- |
 Alex Tanguay vuonna 2014.
Henkilötiedot
Syntynyt: 21. marraskuuta 1979 (ikä 44) Sainte-Justine, Quebec, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  87 kg
Seura
Seura:  Arizona Coyotes
Sarja:  NHL
Pelinumero:  40
Pelaajaura
Pääsarjaura:  1999–2016
Seurat:  Hershey Bears (AHL)   Colorado Avalanche (NHL)   HC Lugano (NLA)   Calgary Flames (NHL)   Montreal Canadiens (NHL)   Tampa Bay Lightning (NHL)
NHL-varaus:  12. varaus, 1998 Colorado Avalanche
Alexandre ”Alex” Tanguay (s. 21. marraskuuta 1979 Sainte-Justine, Quebec, Kanada) on kanadalainen entinen jääkiekkohyökkääjä.
Ura

Tanguay pelasi ennen NHL-uraansa Halifax Mooseheadsissa QMJHL-juniorisarjassa. Colorado Avalanche varasi hänet vuoden 1998 varaustilaisuudessa ensimmäisen kierroksen kahdentenatoista pelaajana. Tanguay pelasi kuitenkin vielä kauden 1998–1999 QMJHL:ssä ja teki toivuttuaan aivotärähdyksestä 61 pistettä 30 ottelussa. Häntä pidettiin yhtenä NHL:n lupaavimmista pelaajista.
NHL:ään Tanguay nousi Coloradon joukkueeseen kaudella 1999–2000. Hän pelasi hyvän tulokaskauden ja vielä paremman toisen kauden. Toisella kaudellaan Tanguay oli mukana Coloradon Stanley Cupin voittaneessa joukkueessa. Hän oli merkittävässä roolissa Stanley Cup -voitossa, sillä hän teki mestaruuden ratkaisseessa seitsemännessä ottelussa New Jersey Devilsiä vastaan ottelun kaksi ensimmäistä maalia ja syötti Joe Sakicin viimeistelemän 3–0-maalin Coloradon 3–1-voittoon päättyneessä ottelussa. Kolmas kausi oli Tanguayn heikoin kolmen vuoden sopimuskaudestaan. Hän teki kuitenkin Coloradon kanssa sopimuksen myös kaudesta 2002–2003.
Seuraavat kaudet olivat jälleen Tanguaylta parannusta edelliseen. Kaudella 2003–2004 hän teki 69 pelissä pisteet 25+54 ja oli koko NHL:n pistepörssin kymmenes 79 pisteellään. Tanguay sai kauden jälkeen ison palkankorotuksen välimieskäsittelyn jälkeen. Kausi 2004–2005 peruuntui NHL:ssä työtaisteluiden takia. Tanguay pelasi Euroopassa Sveitsin pääsarjassa HC Luganossa kuusi ottelua.
Tanguay palasi Coloradoon kaudeksi 2005–2006 ja oli joukkueensa toiseksi paras pistemies 78 pisteellään Joe Sakicin jälkeen. Kesän 2006 varaustilaisuutta edeltäneessä kaupankäynnissä Calgary Flames hankki Tanguayn pelaajaoikeudet vaihdossa Jordan Leopoldiin ja kahteen varausoikeuteen. Tanguay teki myöhemmin samana kesänä kolmen vuoden sopimuksen Calgaryn kanssa. Calgaryssä Tanguay pelasi loistavan ensimmäisen kauden tehden  81 pistettä 81 ottelussa. Hän oli kuitenkin vaikeuksissa kaudella 2007–2008. Tanguay jäi kaudella hänelle vaatimattomaan 18 maaliin ja 58 pisteeseen.
Vuoden 2008 varaustilaisuudessa Tanguay ja viidennen kierroksen varausvuoro myytiin Montrealiin, josta Calgary sai ensimmäisen ja toisen kierroksen varausvuorot. Syyskuussa 2009 Tanguay teki Tampa Bay Lightningin kanssa pelaajasopimuksen. Hän teki paluun Coloradoon kesäkuussa 2013, kun hänet ja toinen hyökkääjä Cory Sarich kaupattiin Coloradoon vaihdossa hyökkääjä David Jonesiin ja puolustaja Shane O’Brieniin.
Aiheesta muualla

Alex Tanguay Elite Prospects. Everysport Media Group AB. (englanniksi)
Agnès Abécassis

| Agnès Abécassis |
| --- | --- |
 Abécassis Pariisissa vuonna 2011
Henkilötiedot
Syntynyt: 16. maaliskuuta 1972 (ikä 52)
Kansalaisuus:   Ranska
Ammatti:  kirjailija
Kirjailija
Tuotannon kieli: ranska
Tyylilajit:  romaanit
Pääteokset:  Le théorème de Cupidon Les Tribulations d'une jeune divorcée Chouette une ride
Palkinnot
 Yleisön valitsema paras taskukirja, Saint-Maur en poche 2016 (Le Tendre Baiser du tyrannosaure) 
Aiheesta muualla
www.agnesabecassis.com
Löydä lisää kirjailijoitaKirjallisuuden teemasivulta
Agnès Abécassis (s. 16. maaliskuuta 1972) on ranskalainen kirjailija.
Elämä ja ura

Abécassis syntyi vuonna 1972. Ennen kirjailijanuraansa hän työskenteli toimittajana ja kuvittajana naistenlehdessä, johon hän myös kirjoitti kuukausittaista kolumnia. Esikoisromaaninsa Les Tribulations d'une jeune divorcée  julkaisun jälkeen hän toimi käsikirjoittajana eräässä Canal+:n tuottamassa lastenohjelmassa.
Hänen romaaniensa aiheina ovat usein romanttiset ihmissuhteet. Vuonna 2016 hänen romaaninsa Le Tendre Baiser du tyrannosaure sai yleisön valitseman parhaan taskukirjan palkinnon Saint-Maure en poche -kirjallisuusfestivaalilla.
Teokset

Romaanit
Les Tribulations d'une jeune divorcée. Fleuve Noir et pocket, 2005.
Au secours, il veut m'épouser !. Calmann-Lévy & Livre de Poche, 2007.
Toubib or not toubib ?. Calmann-Lévy & Livre de Poche, 2008.
Chouette, une ride !. Calmann-Lévy, 2009.
Soirée Sushis. Calmann-Lévy, 2010.
Le Théorème de Cupidon. Calmann-Lévy, 2011.
Scènes de mon âge. Michel Lafon, 2011.
Week-end surprise. Calmann-Lévy, 2013.
Assortiment de friandises pour l'esprit ou l'art de positiver au quotidien. Calmann-Lévy, 2014.
Le Tendre Baiser du tyrannosaure. Le Livre de poche, 2016.
Café ! Un garçon s'il vous plaît. Le livre de poche, 2017.
Cherche ton bonheur partout. Flammarion, 2019.
Aiheesta muualla

Kirjailijan kotisivut
Alessandro Lambruschini

| Mitalit> Maa:   Italia.Yleisurheilu. Olympialaiset  | Mitalit> Maa:   Italia.Yleisurheilu. Olympialaiset  | Mitalit> Maa:   Italia.Yleisurheilu. Olympialaiset  | Maa:   Italia> Yleisurheilu. |
| --- | --- | --- | --- |
|  Pronssia | Atlanta 1996 | 3 000 metrin estejuoksu |  |
| MM-kilpailut  | MM-kilpailut  | MM-kilpailut  |  |
|  Pronssia | Stuttgart 1993 | 3 000 metrin  estejuoksu |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1994 | 3 000 metrin  estejuoksu |  |
|  Hopeaa | Budapest 1998 | 3 000 metrin  estejuoksu |  |
|  Pronssia | Split 1990 | 3 000 metrin  estejuoksu |  |
Alessandro Lambruschini (s. 7. tammikuuta 1965 Fucecchio, Italia) on italialainen entinen kestävyysjuoksija, jonka päälaji oli 3 000 metrin estejuoksu. Hänen merkittävin arvokisavoittonsa on Euroopan-mestaruus Helsingistä 1994. Hän saavutti EM-kilpailuissa myös yhden hopean ja pronssin, MM-kilpailuissa pronssin sekä olympiapronssia.
Lambruschini voitti 3 000 metrin estejuoksussa Italian mestaruuden ennätykselliset kuusi kertaa vuosina 1986, 1987, 1990, 1992, 1994 ja 1996.
Saavutukset

| Vuosi | Kilpailu | Paikka | Sijoitus |
| --- | --- | --- | --- |
| 1987 | Välimeren kisat | Latakia, Syyria | 1 |
| 1987 | Maailmanmestaruuskilpailut | Rooma, Italia | 9 |
| 1988 | Olympialaiset | Soul, Etelä-Korea | 4 |
| 1990 | Euroopan-mestaruuskilpailut | Split, Jugoslavia | 3 |
| 1991 | Välimeren kisat | Ateena, Kreikka | 2 |
| 1992 | Olympialaiset | Barcelona, Espanja | 4 |
| 1993 | Maailmanmestaruuskilpailut | Stuttgart, Saksa | 3 |
| 1994 | Euroopan-mestaruuskilpailut | Helsinki, Suomi | 1 |
| 1995 | Maailmanmestaruuskilpailut | Göteborg, Ruotsi | 10 |
| 1996 | Olympialaiset | Atlanta, Yhdysvallat | 3 |
| 1997 | Maailmanmestaruuskilpailut | Ateena, Kreikka | 6 |
| 1998 | Euroopan-mestaruuskilpailut | Budapest, Unkari | 2 |
Saavutukset > Ennätykset

1 500 metrin juoksu - 3.35,27 min (1987)
3 000 metrin juoksu - 7.44,7 min (1997)
3 000 metrin estejuoksu - 8.08,78 min (1993)
Panssarimies

Panssarimies on sotilasarvo, joka on samanarvoinen kuin sotamies. Panssarimiehiä koulutetaan vain Parolannummella Panssariprikaatissa, tarkemmin Hämeen Panssaripataljoonan Panssarivaunukomppaniassa sekä Parolan pataljoonan huoltokomppaniassa. Suurin osa panssarimiehistä koulutetaan panssarivaunun miehistöksi, mutta joistakin koulutetaan panssarivaunuasentajia, moottoripyörälähettejä, lääkintämiehiä yms. Panssarivaunukomppanian panssarimiesten arvomerkkilaattojen pohja on musta, kun taas huoltokomppanian panssarimiehillä on sininen arvomerkkilaatta.
Suomen armeijan panssarimiehen kauluslaatta.
Pablo Muñoz Vega

Pablo Muñoz Vega (23. toukokuuta 1903 – 3. kesäkuuta 1994) oli katolisen kirkon jesuiittapappi. Hänet vihittiin 25. heinäkuuta 1933. Muñoz Vega oli kardinaali vuodesta 1969 ja osallistui siten vuoden 1978 kahteen konklaaviin. Muñoz Vega toimi Quiton arkkipiispana vuodesta 1967, kunnes seuraajaksi astui vuonna 1985 Antonio José González Zumárraga, tuleva kardinaali itsekin.
Aiheesta muualla

Catholic-hierarchy.org: Pablo Cardinal Muñoz Vega, S.J. (englanniksi)
Panssarintorjuntamies

Panssarintorjuntamies on jalkaväkeen kuuluva panssarintorjuntakoulutuksen saanut sotilas.
Panssarintorjuntamiehiä koulutetaan jääkärikomppanioiden panssarintorjuntaryhmiin ja panssarintorjuntapartioihin sekä lisäksi panssarintorjuntakomppanioissa.
Panssarintorjuntajoukkueet ja -komppaniat saavat pääosin koulutuksen raskaalle singolle, lähipanssarintorjuntaohjukselle tai panssarintorjuntaohjukselle kun taas jääkärikomppanioiden pst-osat kevyelle ja raskaalle kertasingolle.
Suomen puolustusvoimilla käytössä olevat pst-aseet ovat vuonna 2009:
66 KES 88 (kevyt kertasinko)
112 RSKES APILAS (raskas kertasinko)
95 S 58-61 (raskas sinko)
NLAW (lähipanssarintorjuntaohjus)
PstOhj 2000 (panssarintorjuntaohjus)
Telamiina 65/77 (panssarimiina)
Panssarintorjuntamiesten koulutushaaratunnuksena on mustalla pohjalla, harmailla reunuksilla oleva panssarivaunu, jonka tornissa osumaa kuvaava leimahdus.